./data/phi1351/phi005/phi1351.phi005.perseus-lat1.xml
Cornelius Tacitus
incessu Parthorum sine acie pulsi Hiberi, urbesque Armeniorum Artaxata et Tigranocerta iugum accepere  deinde atrox hiems et parum provisi commeatus et orta ex utroque tabes perpellunt Vologesen omittere praesentia  vacuamque rursus Armeniam Radamistus invasit, truculentior quam antea, tamquam adversus defectores et in tempore rebellaturos  atque illi quamvis servitio sueti patientiam abrumpunt armisque regiam circumveniunt